
ZAPISNIK
3. sestanka tekmovalne komisije RZS  v tem mandatu


Redna seja komisije je bila v torek 30. maja 2023, ob 16:00 uri v sejni sobi RZS, Tržaška cesta 134, 1000 Ljubljana. 

Prisotni:
- k o m i s i j a :	Žiga PAVLIČ (predsednik komisije) ter člani: Aleksander KOLAR, Tomo SOTENŠEK.
- drugi vabljeni:	dr. Miroslav ŽABEL (predsednik RZS), Matjaž MESARIČ mag. Igor MILIČIĆ (sekretar RZS). 
- opravičeni:	 Peter JANKOVIČ, Jure OSOLIN

SKLEPČNOST: 	Sestanek je vodil predsednik TK Žiga PAVLIČ. Od petih članov TK so prisotni trije člani, sestanek je sklepčen.


Predlagan je bil  sledeči dnevni red:
                     
1. Pozdrav in predstavitev novega predsednika komisije. 
2. Pregled zapisnika 2. redne seje komisije in realizacije sklepov.
2. Sprememba in dopolnitev pravil LRP (veterani, otroci, posamezniki...)
3. Svetovno prvenstvo v LRP za klube, Brežice 2024. 
4. Realizacija programa usposabljanja RZS športno treniranje.
5. Pobude in predlogi.
6. Razno:
· vprašanje enotnih oblačil za vse reprezentance RZS.


AD 1

Pozdrav in predstavitev novega predsednika komisije. 

Povzetek razprave: predsednik Žiga Pavlič se je predstavil prisotnim članom komisije in jim predstavil svoj pogled na delo tekmovalne komisije.

Sklep 1: prisotni člani komisije so se seznanili s novim predsednikom komisije in vizijo nadaljnjega dela komisije v tekočem mandatu.  

AD 2

Pregled zapisnika 2. redne seje komisije in realizacije sklepov.

Povzetek: predsedujoči je predstavil sklepe zapisnika 2. seje komisije in po razpravi ugotovil, da so sklepi realizirani. Od opravičenih članov tekmovalne komisije je Ž. Pavlič prejel poročilo, da tekmovalna sistema v disciplinah  LRP in LRM potekata nemoteno in brez posebnosti. 

Sprejet je bil 

Sklep 2: člani tekmovalne komisije so se seznanili z realizacijo sklepov pretekle seje in soglasno potrjujejo vsebino zapisnika. 


AD 3

Sprememba in dopolnitev pravil LRP (veterani, otroci, posamezniki...).

Povzetek razprave:
problematika izvedbe tekem LRP veterani je ustno predstavil Ž. Pavlič in izpostavi veliko zapletenost trenutnega sistema (tekmovanje ekipno-posamezno, veliki problemi z žrebom ekip in žrebom posameznikov) pri izvedbi tekem veteranov in masterjev. K sreči so taka pravila sprejeta zgolj za obdobje enega leta. RD ne želijo podpirati lige posameznikov-veteranov ampak ekipe, mešanje ekip veteranov in masterjev pa ni možno.  V ligi posameznikov na tekmah LRP je prišlo do upada števila tekmovalcev, zato Pavlič predlaga spremembo pravil - številčno omejitev na največ 30 tekmovalcev s po 10 tekmovalcev na sektor. Tak sistem je bil nekoč že vzpostavljen in je zelo dobro deloval. 
M. Mesarič: izvedli so prvo tekmo discipline LRK in so podali predloge sprememb trenutnih pravil. Zaenkrat je prva tekma potekala brez zapletov.
M. Kojc in J. Samec iz podkomisije za LRP sta podala predloga sprememb dveh členov pravil LRP ( podaljšanje časa tekem za kategorijo U-20 in omejitev pripora za isto kategorijo – skrajšanje dolžine palic). 
A. Kolar za disciplino LKO pove, da ni potrebe po spremembah pravil, izpostavi pa težavo doslednega upoštevanja teh pravil s strani RD kot organizatork tekmovanj in apelira na RZS da po svojim močeh deluje na RD za upoštevanje teh pravil. Istočasno Kolar seznani prisotne z upadanjem števila tekmovalnih ekip , ki nastopajo na državnem prvenstvu v  disciplini LKO.
T. Sotenšek pove da v disciplini – kasting ni potrebnih sprememb, tekmovalni sistem tu deluje utečeno. Tekmovalci so v samem svetovnem vrhu, čeprav jih je malo. Mladi s v kastingu lahko urijo tehniko metanja vabe za vse discipline in bi lahko bil kasting bolj razširjen po RD. Težave so se letos pojavile glede kategorizacij na OKS-ZŠZ za finančna sredstva. Podkomisija ima upad za 4000 eur glede na predhodna leta, kar je veliko. Tekme v kastingu doma in v tujini potekajo brez posebnosti. 

Soglasno je bil sprejet:

Sklep 3:  tekmovalna komisija soglasno podpira dopolnitev pravil LRP.


AD 4

Svetovno prvenstvo v LRP za klube, Brežice 2024. 

Povzetek razprave: trenutno stanje priprav za gostovanje tega tekmovanja zaradi opravičene odsotnosti P. Jankoviča bo predstavljeno na naslednji seji komisije. Ž. Pavlič je prebral prisotnim članom dopis RD Ptuj glede možnosti nastopanja dveh ekip in ekipe RD Ptuj na klubskem svetovnem prvenstvu 2024. Predlog je, da gredo na tekmovanje v Brežice državni klubski prvaki iz leta 2022 in 2023. Predsednik RZS predlaga Ž. Pavliču, da se o tej vlogi še predhodno uskladi z p. Jankovičem kot predsednikom TPK LRP.  

Po razpravi je bil sprejet: 

Sklep 4: tekmovalna komisija soglasno podpira predlog, da se na SP v LRP za klube leta 2024 udeležita ekipi državnih klubskih prvakov iz let 2022 in 2023.    


AD 5

Realizacija programa usposabljanja RZS športno treniranje.

Povzetek razprave: predsednik RZS in sekretar RZS sta predstavila vsebino in stanje realizacije programa. Število prijavljenih za program je majhno. Osnovna zamisel je, da program športni delavec opravijo tekmovalci, tekmovalni funkcionarji pa bi opravili program športno treniranje, ki je javno priznan program.     
Predsednik RZS predlaga, da vodje podkomisij ponovno pregledajo med registriranimi tekmovalci v disciplinah, ki jih vodijo in predlagajo zanesljive ljudi, ki bodo lahko usposabljanje  uspešno zaključili in hkrati bili zanesljivi  tekmovalni funkcionarji v naslednjih petih letih. 

Sprejeta sta bila 
Sklep 5: strokovna služba RZS pripravi seznam tekmovalcev z opravljenim usposabljanjem za športnega delavca in seznam tekmovalcih, ki tega usposabljanja še niso opravili.
Sklep 6: predsedniki podkomisij v svojih disciplinah opravijo ponovni izbor primernih kandidatov za športno treniranje in z njimi opravijo razgovor za možnost opravljanja programa.


AD 6

Pobude in predlogi. 

Povzetek razprave:  prisotni so pohvalili ribiške družine kot izvajalke tekmovanj državnega prvenstva 
- disciplina LKO: RD Pesnica in RD Voglajna,
- disciplina LRP: RD Murska Sobota,
- disciplina LRK: RD Velenje.

Ž. Pavlič je sporočil da obstaja možnost dodatnega revirja za disciplino LKO na RD Ptuj revir Tržec. 
M. Mesarič je izpostavil možnost, da bi lahko RZS kandidirala za organizacijo tekme RAJP v LRK, na kar mora predsednika RZS pravočasno opozoriti.  
Predsednik RZS je vsem prisotne opomnil, da morajo biti podkomisije pri porabi denarnih sredstev obvezno v okvirih sprejetih denarnih sredstev, namenjenih za tekmovalno dejavnost oz. za posamezne ekipe. 

Sprejet je bil 

Sklep 7: prisotni člani tekmovalne komisije so se seznanili s podanimi predlogi in pohvalami za ribiške družine.
Sklep 8:  morebitne kandidature za gostovanje tekmovanj RAJP za naslednje leto, člani komisije pravočasno sporočijo predsedniku RZS.
Sklep 9: prisotni člani komisije bodo opozorili vodje državnih reprezentanc na racionalno porabo finančnih sredstev za nastope v tujini. 

          
AD 7

Razno.          

· Vprašanje enotnih oblačil  za vse reprezentance RZS. 

Izpostavljeno je bilo vprašanje enotnega oblačenja reprezentantov RZS v tujini. Sekretar RZS je navedel pritožbo sorodnice tekmovalca na tekmovanju SP LRP masters 2023, kjer je se med drugim ta oseba obregnila tudi ob neprimerno oblačenje reprezentantov. Prisotni se strinjajo, da velik finančni strošek predstavlja  glavno omejitev za nabavo kompletov trenerk. Dovolj bi bilo že, da imajo slovenski reprezentanti v tujini majice v razpoznavnih slovenskih barvah in simbolih. Reprezentanca LKO uporablja svoja oblačila, strinjajo se z idejo enotnih majic – problem pri kraparjih je, da so zaključki mednarodnih tekem lahko v prehladnem obdobju za nošenje majic. Predsednik RZS pove, da so v skladišču zveze modre majice RZS vedno na voljo za reprezentante. Alternativno lahko komisija poda pisni predlog enotnega oblačenja za člane državnih reprezentanc. Na razpolago reprezentantom bo v kratkem izdelana posebna značka.   

Sestanek je bil končan ob 18:45 uri.

Zabeležil:   	Predsednik komisije:
mag. Igor MILIČIĆ                                                                              Žiga PAVLIČ 	



OPOMBA: sekretar RZS objavi zapisnik  na spletni strani  straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.
Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________ 

